runetrust/blame-folketinget-dk huggingface dataset:
Ole Sohn (SF), 2003-03-12:
Når ministeren henviser til den forrige regerings udspil, som også havde en faldende tendens i bevillingerne, så tror jeg også, det er nødvendigt at understrege, at dér var der et andet parlamentarisk grundlag, som altid sikrede, at det aldrig blev en realitet, fordi det er endnu mere vigtigt - og det er så et svar til det andet - netop i lyset af globaliseringen for et lille land og for et lille sprogområde at forfægte dansk kultur. Det er vigtigt både af hensyn til vores eget kulturværdigrundlag som samfund, men det er så sandelig også nødvendigt i en globaliseret verden at forfægte de små landes kulturtiltag.
Steffen W. Frølund (LA), 2025-10-23:
Liberal Alliance er ikke med i aftalen om et brintrør til Tyskland – et brintrør til rundt regnet 8 mia. kr. af skatteborgernes penge, som branchen ikke har villighed til at betale for, simpelt hen fordi efterspørgslen ikke er sikker, og fordi businesscasen i at producere det i de nødvendige volumener mildest talt er usikker.
Christine Antorini (SF), 1999-02-04:
Skal det forstås sådan, at når man har haft indholdsdrøftelsen af de forskellige mellemlange videregående uddannelser, så ønsker ministeren, at professionsbacheloren bliver en mulighed som endemål på baggrund af de her drøftelser, eller er det stadig væk åbent, om man overhovedet vil have en professionsbachelor i sidste ende?
Kirsten Normann Andersen (SF), 2023-11-29:
For når 24-7-hjælp pludselig bliver omdannet til en hjælp, hvor det ensidigt er regionen, der står for respiratorhjælpen, og kommunen så i øvrigt selv skal betale 56 timer plus ledsageordning, så kan jeg regne ud, at det kun bliver dyrere, men det er alligevel blevet billigere for kommunen, fordi de har flyttet en del af regningen til regionen.
Birthe Skaarup (DF), 2000-10-12:
Dansk Folkeparti vil i udvalgsarbejdet stå bag en nærmere undersøgelse af lovforslagets konsekvenser, og vi ønsker, at denne undersøgelse afsluttes, før vi endelig kan tage stilling til, om det bliver et ja eller et nej til forslaget ved tredjebehandlingen i Folketinget.
Jan Petersen (S), 2002-05-03:
Men den store mængde feriepenge ligger jo i virksomheden, sådan som beskæftigelsesministeren også var inde på, og i en række mindre feriefonde, som også bygger på aftaler mellem medarbejdere og arbejdsgivere. Hvis vi går ind, som Det Radikale Venstre foreslår, rejser der sig derfor en lang række problemer, hvori indgår indgreb i overenskomster eller i forudsætninger for overenskomster.
Carl Valentin (SF), 2024-05-07:
I SF mener vi, at landbruget selv skal betale, altså at landbrugerne hver især eller i fællesskab må forsikre sig mod sygdomsudbrud, fuldstændig på samme måde, som de i dag forsikrer sig mod tørke, indbrud, brand og alt muligt andet, for det kan simpelt hen ikke være rigtigt, at skatteborgerne skal bære den finansielle risiko, som det medfører at stuve millioner af dyr sammen på meget lidt plads.
Zenia Stampe (RV), 2020-05-05:
Og sådan som vi læser regeringen, er det et spørgsmål om at finde midlerne sammen, og når vi gør det – jeg siger ikke, hvis vi gør det, men når vi gør det – så tror jeg egentlig, at vi også er ret enige om den standard, der skal sættes. Der kan stadig væk være noget i forhold til nulemissionszoner osv., hvor vi sådan ikke helt har talt os i retning af hinanden endnu eller fundet det rigtige niveau eller kompromiset.
Pernille Vermund (NB), 2022-02-08:
For jeg er helt enig i alt det, som statsministeren siger, men jeg er dybt, dybt uenig i det, som statsministeren og regeringen lægger i Folketingssalen, som om alt, hvad der foregår her, er sådan noget, der er lidt hemmeligt, og at ingen nogen sinde opdager det.
Jann Sjursen (KRF), 1998-11-19:
Jeg vil bare gerne gøre fru Karen Rønde opmærksom på punkt 2 i Kristeligt Folkepartis beslutningsforslag, hvor der står: »Bytning af børnepornografisk materiale sidestilles i strafmæssig henseende med erhvervsmæssig udbredelse«.
Peder Hvelplund (EL), 2021-05-12:
Det er jo derfor, jeg har spurgt til den principielle holdning til, om hensynet til den globale folkesundhed står over hensynet til intellektuelle rettigheder, altså patentrettigheder, hvis man spørger sundhedsministeren i Danmark, når nu det i hvert fald ikke er opfattelsen hos sundhedsministrene i Indien, Brasilien og Sydafrika.
René Gade (ALT), 2019-03-19:
For hvis du skal starte op og har nogle reelle risici ved at starte op, men over for det sidder og kigger på en lønmodtagersituation, hvor du egentlig har det ret fint og ikke løber den store risiko, så er der altså rigtig mange i et dejligt dansk land, som vælger at lade være med at tage en risiko.
Karen J. Klint (S), 2009-01-22:
Nu skal jeg selvfølgelig ikke gå i rette med fru Özlem Sara Cekic i, hvordan hun som ordfører for forslaget samler op, men jeg synes, at vi var flere, der sagde, at vi gerne ville være med til at se på, hvordan vi får implementeret de regler og rettigheder, der er i forvejen.
Victoria Velasquez (EL), 2025-05-22:
Så må jeg sige, at jeg synes, det er helt vildt, at man så beder andre, som har langt hårdere arbejdsliv end en selv, om at arbejde, til de er 70 år, når man så samtidig selv har mulighed for enten at kunne gå på pension eller trække penge, når man fylder 60 år, for skatteborgernes indbetalte penge – og nej, det er måske ikke en særlig stor gruppe; måske handler det om 80 mennesker herinde, og jeg ved ikke, hvor mange uden for Folketinget, men alligevel.
Mai Villadsen (EL), 2024-10-11:
Det sidste, jeg vil kommentere på, er spørgsmålet om tilsyn, som der bliver råbt op om, altså at det er utrygt for pædagoger og for dagtilbudsledere ikke at vide, hvad de bliver målt og vejet på, fordi det skriftlige grundlag fra tilsynene bliver fjernet.
Kim Behnke (FP), 1998-12-17:
Pedersens voldsomme kritik af betalingsbalanceunderskuddet, som jo alt sammen er berettiget, at man efterlades med det store spørgsmål: Når nu tingene er så elendige, som hr. Thor Pedersen påpeger, hvorfor i alverden stemmer Venstre så for den aftale, der ligger, og går ind og tager et ansvar for alle elendighederne?
Rikke Hvilshøj (V), 2003-03-28:
Det, som også er lidt af en skævhed i dag i forhold til erhvervslivet, er, at får man som erhvervsdrivende en sag behandlet i Forbrugerklagenævnet, er det gratis, men får man den behandlet et sted, hvor der, kan man sige, tilfældigvis i dag er et privat klagenævn, skal den erhvervsdrivende betale.
Frank Aaen (EL), 2006-05-16:
Jeg synes, at dels gik der en mængde tid med at høre på et langt, træls oplæg oppe fra scenen, dels gik tiden med en masse indlæg, der ligesom talte om ytringsfrihed, og hvor vigtig den er, og efter min opfattelse er spørgsmålet om ytringsfrihed ikke det afgørende eller det vigtige i Muhammedsagen.
Charlotte Dyremose (KF), 2004-04-28:
både mere miljøvenlige og sikrere end gamle biler, og derfor fremlagde De Konservative da også for en del år siden et udspil til en lavere registreringsafgift, der på samme tid skulle tage hensyn til både bilens miljøpåvirkning og dens sikkerhedsniveau. Derfor ser vi naturligvis det radikale forslag som et sympatisk forslag.
Peter Hummelgaard Thomsen (S), 2017-03-28:
Det, vi jo havde store problemer med – fordi vi sådan set delte synspunktet om, at det skulle kunne lade sig gøre at indeksere børnechecken, og at man skulle kæmpe for, at vi ligesom fik tilpasset vores system til de gældende EU-regler – og virkelig syntes var uansvarligt på daværende tidspunkt, var opfordringen til decideret at bryde med EU-retten, når vi nu samtidig taler så varmt om, både i lørdags og på alle mulige andre tidspunkter, at vi skal respektere EU-retten, og at vi skal respektere EU-systemet, arbejdskraftens frie bevægelighed og alle de elementer, som ordføreren selv havde med i sin ordførertale.
Vivi Kier (KF), 2010-05-07:
Det er rigtig, rigtig trist at blive fyret, når man først er blevet ansat, men jeg må sige, at det her altså er en regionsopgave, og det er regionernes opgave at lede og styre økonomien, og jeg synes, at det, jeg har set indtil nu, har vist, at det har de haft meget svært ved.
Sascha Faxe (ALT), 2026-02-25:
Så hvis andre borgere, altså helt almindelige danskere, oplever samme situation og råber nogen an – lad os sige, at der er nogle aktivister, der er generende, og de ikke reagerer – må de så have lov til at handle på samme måde, altså ved at skubbe nogen væk fra der, hvor man synes at de står i vejen?
Kristian Jensen (V), 2008-05-13:
Det, jeg sagde, var, at det ikke ville have nogen CO2-mæssig virkning at bruge afgifter inden for kvoteområdet, fordi hvis der er et dansk elværk, der udleder mindre CO2, har man en kvote tilovers, som man går ud på markedet og sælger og får pengene ind i kassen.
Benny Engelbrecht (S), 2015-12-16:
Så hvis man kan finde en lille ting frem, kan det da være fint nok. Men i betragtning af hvor omfattende besparelserne er også i det område, hvor både fru Anni Matthiesen og jeg er valgt, kommer det til at koste dyrt i et område, hvor man i forvejen har store udfordringer i forhold til at få unge til at tage en kompetencegivende uddannelse.
Simon Emil Ammitzbøll (LA), 2010-05-31:
Og så er jeg glad for det her med økonomerne i OECD, det er altså noget, jeg godt lige vil fæstne mig lidt ved, for ikke alene siger de, at skatteforhøjelserne er et problem, de siger også, vi får en af de laveste vækstrater i Vesteuropa i de næste 15 år.
Jeppe Mikkelsen (RV), 2013-10-03:
Hr. Kristian Thulesen Dahl sagde under finanslovsdebatten sidste år: »... at der skal man anvise, hvordan man så finansierer sin politik, altså hvordan man finder penge til de ting, man foreslår.« Jeg synes i øvrigt, at det er et meget klogt citat.
Eva Møller (KF), 2001-01-31:
Men mener ministeren, at der flyttes holdninger i Kina i en sådan grad, at man nærmer sig at opfylde kravet om religionsfrihed? Jeg har også noteret mig, at bistandsministeren mener, at hvis vi stiller for stærke krav, så kan vi kun give bistandshjælp til Sverige, og det kan vel omvendt heller ikke være meningen, ikke fordi jeg ikke holder af vort broderfolk i Sverige, men bistandshjælp er vel ikke for dem?
Villy Søvndal (SF), 2000-02-10:
Så har vi selv et forslag, der går ud på at lave plejehjemsbestyrelser på vore plejecentre, for jeg vil godt give kulturdebatten så meget medløb, at jeg tror, at vi nogle steder har brug for at få brudt det, man kunne kalde den lukkede kultur på nogle af vore plejecentre.
Connie Hedegaard (KF), 2006-12-15:
Jeg vil bare sige: Er det da ikke mærkeligt, at Socialdemokratiet i 9 år havde både miljøministerposten og fødevareministerposten i Danmark uden at gøre noget ved de her ting, uden at tage det fundamentalt, principielt vigtige skridt, som ligger i denne lov, nemlig at landbruget i Danmark – det sker om 3 uger – bliver reguleret som industri?
Karina Adsbøl (DF), 2020-12-18:
Det er der ikke i dag, og det mener vi skal være et nødvendigt krav, for det er efter Dansk Folkepartis opfattelse netop også vigtigt at forebygge, at der bl.a. begås seksuelle overgreb, vold, tyverier og røverier mod mennesker, der har en fysisk eller psykisk funktionsnedsættelse, herunder mennesker med handicap, ældre og mennesker med en psykisk lidelse.
Lene Espersen (KF), 2007-12-13:
Jeg synes ikke, det er hensigtsmæssigt, at det fremgår af lovteksten, men det er klart, at jeg meget gerne under udvalgsbehandlingen medvirker til at besvare spørgsmål, der så eventuelt kan optrykkes i betænkningen, hvis det er noget, man kan have et ønske om.
Pelle Dragsted (EL), 2016-11-17:
Jeg kan også komme med et andet eksempel: Vi har et trossamfund, en mormonkirke, der kalder sig Fundamentalist Church of Jesus Christ of Latter-Day Saints, og den bygger altså på et dogme om, at kvinder skal underordne sig mænd, og at en mand for blive frelst skal være gift med mindst tre kvinder.
Carsten Koch (S), 1998-06-12:
skal informationssystemet overgå til at trække på informationer herfra i stedet for de foreløbige, regionalt opgjorte ventetider. Den lovfæstede ret for patienten til at få oplyst ventetiden på en given behandling, der er nævnt i regeringsgrundlaget, skal ses i lyset af netop disse tiltag.
Ole Stavad (S), 2005-02-24:
Det lykkedes mig desværre ikke engang at få et principielt tilsagn fra fru Pia Kjærsgaard om, at hun vil være med til at forhindre regeringen i at pålægge kommunerne at spare på ældre og på folkeskolen og amterne at spare på sygehusene, hvor de har overskredet de rammer, regeringen har tilladt.
Anni Matthiesen (V), 2020-11-17:
Så kunne jeg godt tænke mig at spørge: Kan ministeren ikke bekræfte, at det var en anden løsning, man valgte efter finanskrisen, så det ikke nødvendigvis behøver at være den her model, man vælger, men at man f.eks. også kunne have valgt den model, som man valgte efter finanskrisen?
Karen Hækkerup (S), 2008-03-11:
Der må man jo bare sige, at Domstolsstyrelsen har skrevet til os, at de mener, der er et problem med pengene, at hvis man vedtager den her lov, vil man få et ressourcemæssigt problem, som vil betyde, at der vil være andre sager, som vil skulle have en længerevarende behandling, fordi man ikke kan klare det hele på den kortere tid.
Sonja Mikkelsen (S), 2000-12-07:
Jeg tror måske, det kan være nødvendigt, ikke mindst på baggrund af fru Anne Baastrups indlæg, at klare lidt op og udrede, hvad det egentlig er, der bliver gældende ret, når dette her lovforslag bliver vedtaget med det ændringsforslag, der er stillet fra regeringens side.
Mette Frederiksen (S), 2002-03-15:
Men det vil selvfølgelig kræve, at De Konservative fremkommer med bare ét initiativ - bare ét initiativ - til at fremme ligestillingen, i stedet for, som vi har set hele dagen igennem, systematisk at nedlægge ethvert progressivt bud på, hvordan vi fremmer ligestillingen i Danmark.
Klaus Hækkerup (S), 2007-04-25:
Det vil sige, at jeg kan forstå ministerens besvarelse sådan, at regeringen nu helt melder sig ud af forberedelsen af mødet i Den Internationale Olympiske Komité i Danmark i 2009, helt undlader at ville forberede mulighederne for der at kunne tage en seriøs drøftelse af at få olympiske lege til Danmark i 2020 eller 2024, at man er fuldkommen ligeglad med, at der er en række aktører i gang.
Sophie Løhde (V), 2014-02-20:
I forhold til den første del af lovforslaget, som vedrører en ændring af reglerne om patienternes retsstilling, er vi som udgangspunkt positive over for forslagene og noterer os jo særlig, at ministeriet også undervejs på baggrund af høringssvarene har suppleret bemærkningerne til lovforslaget, herunder indføjet en tilføjelse til sundhedsloven, sådan at alle studerende er undergivet en lovfæstet tavshedspligt i forbindelse med modtagelsen af helbredsoplysninger, når de deltager i behandling som led i en sundhedsvidenskabelig eller sundhedsfaglig uddannelse, og herunder også, at man udstrækker forslaget til at omfatte andre nærmere afgrænsede grupper af sundhedspersoner, som under uddannelse eller videreuddannelse kan have behov for at kunne følge et afsluttet patientforløb med henblik på læring.
Carsten Hansen (S), 2005-03-18:
Med hensyn til den sag omkring almene ældreboliger, der skal lægges ud til kommunerne, og at det bliver frivilligt, om de kan være i regionerne, har vi et forbehold – vi synes, det er et fornuftigt forslag set ud fra, at der nu er et flertal for strukturreformen, men vi har det ene lille forbehold, at man måske skulle overveje et tilsyn.
Jesper Langballe (DF), 2004-05-25:
I anledning af fru Anne Baastrups meget tankevækkende forsvar for Hizb-ut-Tahrirs foreningsfrihed og ret til at udfolde sig og den endnu mere tankevækkende sammenligning mellem Dansk Folkepartis Ungdom og Hizb-ut-Tahrir,
Anita Knakkergaard (DF), 2009-12-08:
Men hvad der kan undre mig, er jo, at fru Nanna Westerby under det forrige forslag ikke var inde på, hvad alt det der med hensyn til energirenoveringer og deslige vil give af udgifter for lejerne, for det kan jeg godt love for let kan gå hen og blive til mange penge.
Klaus Hækkerup (S), 2008-01-09:
Overvejer man at give produktionsstøtte til alternative afgrøder, sådan så man sikrer, at der både er et marked, de kan blive afsat til, og også sikrer, at man kan komme i gang med en mere langsigtet investering i f.eks. at plante buske og træer, hvis afgrøder først kan høstes om 5, 6 eller 7 år?
Nick Zimmermann (DF), 2023-04-27:
Men hvis det skulle hjælpe demokratiet, at man må stemme, hvorfor er der så ikke demokrati eksempelvis ude i Gellerupparken eller Mjølnerparken eller mange andre steder her i København og rundtomkring i hele vores land og rundtomkring i hele Europa, hvor man har mulighed for netop at stemme, når man kommer til landet fra et tredjeverdensland?
Karen Hækkerup (S), 2012-02-21:
Jeg synes, det giver mening, hvis de ikke selv har råd; jeg synes, det giver mening, hvis de er bange for robotstøvsugere, at der kommer nogle og gør rent i deres hjem; jeg synes, det giver mening, at det tages op i en samlet vurdering, fordi en robotstøvsuger jo ikke i sig selv udgør al den praktiske hjælp, man kan være visiteret til.
Peter Hummelgaard (S), 2021-02-23:
Jeg vil sige til hr. Morten Dahlin, at den gruppe af modtagere, som får glæde af det her midlertidige børnetilskud, indtil forhåbentlig også ordførerens eget parti vil være med til at deltage i et bredt forlig om et nyt ydelsessystem, jo er meget, meget forskellig.
Eva Kjer Hansen (V), 2009-05-14:
Så ja, landdistriktsmidlerne anvendes i høj grad tilfredsstillende i dag, og med en fornuftig udnyttelse af landdistriktsprogrammets budget og med fortsat sammentænkning og samarbejde på tværs, vil de midler, der er til rådighed, få en endnu større effekt fremover.
Helge Adam Møller (KF), 2003-11-21:
Vi har jo altså her en resolution vedtaget for 1 måned siden, resolution 1511; 15 ud af 15 lande i Sikkerhedsrådet vedtager i enighed en resolution, hvor de indtrængende appellerer - og det er såmænd også en indtrængende appel til hr. Søren Søndergaard og en indtrængende appel til hr. Villy Søvndal - til alle FN's medlemslande, også Danmark, om at yde et bidrag til sikringsstyrken.
Bent Bøgsted (DF), 2008-04-09:
Men vi har problemer i nordgående retning, og når der nu er gjort klar til, at man kan lave den tredje vognbane under Borgmestersvingsbroen, så man ikke skal til at pille den ned igen, er det meget naturligt at sige: Hvorfor ikke lave den fulde løsning og føre det tredje spor nordpå til Hjørringmotorvejen?
Trine Bramsen (S), 2014-12-18:
Når vi nu er ved den her diskussion om, hvad der er seriøst, og hvad der er useriøst, så må jeg blot konstatere, at jeg synes, det er dybt useriøst, at Venstres ordfører bliver ved med at gentage, at ministeren skulle have været tilhænger af en ungdomsdomstol.
Martin Henriksen (DF), 2010-04-08:
Vi synes også, det er rigtig godt, at der på baggrund af en anbefaling fra Kommissionen vedrørende ungdomskriminalitet sker det, at der kommer et udslusningstilbud for et ungt menneske, der har afsonet frihedsstraf, været varetægtsfængslet eller anbragt i varetægtssurrogat, f.eks. i form af en fast kontaktperson eller en mentor.
Line Barfod (EL), 2002-03-20:
Så der bliver altså givet skattelettelser til erhvervslivet på 2,2 mia. kr., samtidig med at man går ind og skærer ned for nogle af dem, der har de laveste indkomster, går ind og skærer ned på forebyggende arbejde på alle områder, går ind og skærer ned på alt, der har et perspektiv og visioner og udvikling, på uddannelse, kultur, arbejdsmiljø, sundhed, socialt - på alle områder.
Karina Lorentzen Dehnhardt (SF), 2025-11-25:
For det er jo selvfølgelig klart, at Folketinget skal have de rette arbejdsbetingelser, og derfor ser jeg også meget frem til, at der kommer et udvalg, som afrapporterer om en ny offentlighedslov, for det tror jeg virkelig vi har brug for, så vi har noget mere håndfast at holde os til, også gerne med nogle sanktioner, f.eks. for lange behandlingstider vedrørende aktindsigter.
Katrine Daugaard (LA), 2025-03-20:
Det er jo forrykt, at man – jeg tror, det var på spørgerens facebookprofil i dag – kalder det for merbureaukrati, at vi holder kulturministeren i ørerne i forhold til, hvem det er, han udpeger til de her bestyrelser, når vi kan se, at der er så mange skandaler, som der i de her kulturbestyrelser.
Lars Barfoed (KF), 2015-04-28:
Jeg tror, jeg har sagt mange gange under denne debat, at det, som er primært for os, er på den ene side at få genindført kontanthjælpsloftet, for det skal kunne betale sig for kontanthjælpsmodtagere at få et arbejde – det var det, kontanthjælpsloftet sikrede – og på den anden side vil vi også gerne genindføre starthjælpen, for den gav en god tilskyndelse for folk, der kommer hertil, til at tage et arbejde.
Søren Pape Poulsen (KF), 2023-04-25:
For forudsætningen for at få Arnepension handler ikke om nedslidningen; det handler kun om antal år på arbejdsmarkedet, og der kan man så både have været på deltid, og man kan have haft ledighedsperioder osv. Alligevel kan jeg forstå på regeringen og regeringsgrundlaget – det er det, jeg må tage udgangspunkt i – at regeringen ønsker at skære i seniorpensionen, som jo er for de mest syge og nedslidte borgere, for at øge ydelsen på Arnepluspensionen, forstår jeg, for dem, som har et stærkere helbred.
Jakob Axel Nielsen (KF), 2008-04-03:
De forslag til ny regulering, som jeg synes er særlig betydningsfulde, er for det første forslagene om en udvidet kontrol af lægemidler for at undgå salg af lægemidler uden en markedsføringstilladelse og at give mulighed for et udvidet samarbejde mellem Lægemiddelstyrelsen og andre relevante myndigheder.
Ole Birk Olesen (LA), 2020-12-22:
De ord, som hr. Rasmus Jarlov sagde, om, at Danmark har verdens højeste skattetryk, og at det er beklageligt, og at man burde gå en anden vej, kunne jeg jo lige så godt have sagt, og derfor ligger det jo også lige for, når man nu opkræver så mange skatter, at spørge, hvorfor det så er nødvendigt at finde nogle flere penge hos borgerne, når man vil have flere politibetjente.
Jakob Axel Nielsen (KF), 2009-05-06:
Det er en helt unik rettighed - en helt unik rettighed - som blev skabt i 2001, og som over 280.000 borgere har været glade for, fordi de har kunnet komme til og ikke har skullet vente med ikkelivstruende ting, som også kan være alvorlige nok og kan være arbejdsforhindrende.
Leif Lahn Jensen (S), 2023-01-26:
Men jeg vil sige, at når jeg følger en politisk sag og jeg gerne vil have noget at vide om, hvad en minister eller en tidligere minister eventuelt har sagt i den sag – det har jeg også gjort før, nu har jeg også siddet i opposition i nogle år – så spørger jeg selvfølgelig den nuværende minister, fordi jeg er interesseret i at følge den politiske sag og jeg er interesseret i at få et ordentligt svar, et fyldestgørende svar, et korrekt svar, som jeg ved den nuværende minister bedre kan give end alle andre.
Anders Fogh Rasmussen (V), 2007-05-02:
Det er et etisk spørgsmål, hvor nogle, skal vi sige vægter hensynet til rammerne for børnenes opvækst højt, og hvor andre vægter hensynet til at sikre lige rettigheder for homoseksuelle højt, og det kan jo for mange mennesker være en besværlig afvejning.
Else Winther Andersen (V), 2000-04-27:
Men selvfølgelig er det da vigtigt, at kommunerne tilrettelægger deres hjemmehjælp, så der sker så få skift som muligt af hensyn til de ældres tryghed, som der henvises til i beslutningsforslaget, men det oplever jeg også at kommunerne godt kan finde ud af rundt i landet på forskellige måder.
Karsten Lauritzen (V), 2018-04-17:
Den seneste ordfører er normalt den konservative ordfører, men i det her tilfælde var det så Venstres ordfører, og jeg er helt enig i den argumentation, der blev lagt frem om det lovforslag, som vi behandler nu, og den lettelse af elvarmeafgiften, som er foreslået, og som er med til at understøtte den grønne omstilling.
Morten Bødskov (S), 2013-01-25:
Undersøgelsens resultater og konklusioner fremgår af Civilstyrelsens notat fra 20. marts 2012 om faste værger og antal af værgemål og om den enkelte faste værges varetagelse af værgemålet, og materialet er blevet oversendt til Folketinget her den 16. maj 2012.
Jytte Andersen (S), 2000-05-23:
Jeg vil gerne over for fru Anni Svanholt og dermed også over for Folketinget bekræfte, at for at komme videre med at udvikle metoder til at sikre en reel ligestilling - det være sig på arbejdsmarkedet, i uddannelsessystemet eller i samfundet som helhed - er det faktisk nødvendigt at udvikle nogle redskaber, så vi kan sikre mainstreamingprincippet.